# MILJØTERAPEUT VED STIFTELSEN RADARVEIEN

Stiftelsen Radarveien er en ideell stiftelse som gir tilbud til rundt 70 voksne mennesker med utviklingshemming. Stiftelsen er organisert i 7 dagsenteravdelinger og en avlastningsavdeling. Alle brukerne har omfattende bistandsbehov og individuelt tilrettelagte tilbud. Vårt hovedmål er å skape vekst gjennom å se det enkelte mennesket. Våre verdier er samarbeid, trivsel og kvalitet.

# Blå avdeling søker 1 miljøterapeut i 100% stilling

Blå avdeling har 8 brukere og 14 ansatte. Avdelingen har fokus på struktur, forutsigbarhet og høy grad av individuell tilpasning. Brukerne har diagnoser innenfor autismespekteret. På grunn av utfordrende atferd har 4 av brukerne vedtak etter Lov om kommunale helse- og omsorgstjenester, Kap. 9.

Generelle aktiviteter: Kommunikasjon, fysisk aktivitet, sansestimulering, praktiske arbeidsoppgaver, sosiale ferdigheter. Bakgrunnen for disse aktivitetene er at brukerne skal oppleve hverdagsmestring, ha trygge og innholdsrike hverdager med utgangspunkt i egne ønsker og behov.

**Kvalifikasjoner:**

* Bachelor helse-/sosialfag, fortrinnsvis innen vernepleie
* Relevant erfaring med målgruppen
* Kompetanse og erfaring fra målrettet miljøarbeid
* God skriftlig og muntlig fremstillingsevne
* Gode datakunnskaper
* Ansvarsbevisst, fleksibel og løsningsorientert med evne til å arbeide selvstendig og i team
* Personlig egnethet vektlegges

**Arbeidsoppgaver:**

* Direkte målrettet miljøarbeid
* Ansvar for å drifte tjenestetilbudet til bruker
* Medansvar for å utarbeide og gjennomføre tiltak etter Lov om kommunale helse- og omsorgstjenester, kapittel 9
* Samarbeid med pårørende og relevante instanser
* Veiledning og opplæring av andre ansatte

**Vi tilbyr:**

* Et godt arbeidsmiljø, og en engasjert personalgruppe
* Gode rutiner for introduksjon og opplæring
* Relevante kurs og veiledning, internt og eksternt
* Arbeid på dagtid
* Fri mellom jul og nyttår og i påskeuken (etter prøvetid)
* Lønn etter avtale mellom Hovedorganisasjonen Virke og arbeidstakerorganisasjonene
* Forsikret tjenestepensjon

Stillingen er ledig fra 21. januar 2019.

Ved ansettelse må politiattest fremlegges.

**Har du lyst til å vite mer, ta kontakt med avdelingsleder Karoline Hertzberg mobil: 948 11 984, eller fagkonsulent Wenche Emblem mobil: 958 35 750.**

**Søknad og cv sendes** **radarveien@radarveien.no** **innen 10. desember 2018.**